Ппара ахттилатар акьуная совещанибуриъ, халкьдихъай гьучархьу усариъ. Мисаъ зас пас ккандея хIурариди акьу рекъерихъас, куьчабур батIар акьубахъас, хьеттар файдебахъас, хъара акьуная джуре курарихъас.
Тппигъарин суварихъди рекъ ккиркIуфна сад, хIа тарахттура, экскаватора лихандея Гехъуьнарин сувахъди вере ерхьи километрайин манзилин рекъ акьас. Ге кар кедавай батIар акьас ккея Iуд мугIара. Акьас ккея курарис райондин бюджетиас фатуная 1 млн.650 агъзур манат пул.
Ме курар аркьаяф подрядный организаци ООО «Атланд Трейд», ге хъучикунаяф курар акьас райондин «ОКС и ЖКХ» агъа отделди э. ЖКХ-йин хIатти ШагIбан Шабанова пуне, ме ис ккими, час курар акьуна ккиркIвас кканде. Ме курар акьас башламиш акьуная 8-инсан ая бригадайи Гехъунарин хIуриас 2 единица техникара фай.
Рамазан Ибрагимов